b"\n_START_ARTICLE_\nDistricte de Landshut\n_START_SECTION_\nHist\xc3\xb2ria\n_START_PARAGRAPH_\nLa ciutat de Landshut va ser fundada el 1204 per la fam\xc3\xadlia Wittelsbach de Baviera. Des de llavors, la regi\xc3\xb3 sempre ha estat part de Baviera._NEWLINE_El districte actual es va establir el 1972 mitjan\xc3\xa7ant la fusi\xc3\xb3 dels antics districtes de Landshut, Rottenburg i Vilsbiburg i afegint alguns municipis dels districtes circumdants.\n_START_SECTION_\nGeografia\n_START_PARAGRAPH_\nEl districte compr\xc3\xa8n un paisatge natural a les dues ribes del riu Isar.\n_START_SECTION_\nEconomia\n_START_PARAGRAPH_\nMolts residents treballen a la planta d'autom\xc3\xb2bils de la BMW de Dingolfing (anteriorment Glas) que es va expandir massivament durant la d\xc3\xa8cada de 1970. Altres es desplacen di\xc3\xa0riament a Munic, que es troba a 74\xc2\xa0km al sud-oest._NEWLINE_La primera central nuclear d'investigaci\xc3\xb3 a Niederaichbach va ser desmantellada i va tornar al seu estat natural el 1995. Dos reactors nuclears, coneguts com a Isar I i Isar II, al districte d'Essenbach segueixen operatius: la generaci\xc3\xb3 d'energia nuclear continua sent una important font laboral local."